નવીનત્તમ ડી.ટી. એપી (D.T.aP) શું છે ?ડી.પી.ટીની રસી જે સામાન્યતઃ અત્યાર સુધી વાપરવામાં આવે છે તેને ડી.ટી. ડબ્લ્યુ પી. (D.T.wP) તરીકે ઓળખાય છે. અહીં ડબ્લ્યુ(w) નો અર્થ પર્ટ્યુસીસ નો સંપૂર્ણ મૃત કોશિકા ભાગ કરવામાં આવે છે. ડી.પી.ટીની રસીકરણની સાથે જોડાયેલી કેટલીક આડ અસરો માટે આ પર્ટુસીસ ભાગને જવાબદાર માનવામાં આવે છે . આથી શોધ સંસોધનો બાદ આ પર્ટ્યુસીસ ભાગના પ્રકારને થોડો બદલી કોષ રહિત (acellular) બનાવાયો જેથી કરીને ડી.પી.ટી.ની રસીની આ આડ અસરોને ટાળી શકાય. વૈજ્ઞાનિક અભ્યાસોથી જાણવા મળેલ માહિતી અનુસાર આ પ્રકારની નવીનત્તમ રસી (D.T.aP) દ્વારા ડી.પી.ટી.(D.T.wP) ની સામાન્ય આડ અસરો (તાવ –દુઃખાવો વિ.) ઘણી ઓછી જોવા મળેલ છે. જોકે રસીકરણ દ્વારા પેદા થતી રોગપ્રતિકારક શક્તિની બાબતે બંને રસીઓ સમાન છે. હાલ ભારતમાં ઉપલબ્ધ આ રસી સામાન્ય રીતે કોમ્બીનેશન રસીના સ્વરુપે અન્ય રસી સાથે મિશ્રીત મળે છે અને આ માટેના વિકલ્પો આપના ડોક્ટર સાથે ચર્ચા કરીને નિર્ણય લેશો. હાલમાં ઉપલબ્ધ આ રસીઓ જૂની ડી.ટી. ડબ્લ્યુ પી (D.T.wP) રસીની સરખામણીએ બમણી કિંમત ધરાવે છે જે પાસુ ગણતરીમાં લેવુ. આ સંદર્ભે ઈંડીયન એકાડમી ઓફ પિડીયાટ્રીકસની સલાહ – રોગ પ્રતિકારક શક્તિ પેદા કરવાની બાબતે નવીનત્તમ રસી (D.T.aP) તેના જૂના વિકલ્પથી જરા પણ આગળ પડતી નથી. તેની આડ અસરો જૂના વિકલ્પ કરતા ચોક્કસ ઓછી છે. જોકે જૂની રસી વડે પણ થતી ગંભીર આડ અસરો પણ ભાગ્યેજ જોવા મળે છે. નવીનત્તમ રસી હાલ માતા-પિતા સાથે ચર્ચા કરીને જો માતા-પિતા અનુરોધ કરે તો તેમના બાળકને આપી શકાય છે.આ સિવાય જે બાળકને અગાઉ જૂની (D.T.wP) રસી દ્વારા ગંભીર આડ અસર થઈ હોય તેમને ભવિષ્ય ના રસીકરણ માટે નવીનત્તમ રસી (D.T.aP) એક સારો વિકલ્પ ગણી શકાય. (સંદર્ભ – IAP Guide Book on Immunization 2009 edition, chapter 4, pg 29-30.)ડી.પી.ટી રસીઓની કોમ્બીનેશન રસીઓ(એકસાથે એકજ સોય થી અપાતી રસીઓ)